Ühel hetkel sain ma aru, et kahele ühesuurusele lapsele korraga kvaliteetset voodit-madratseid osta käib veits ülejõu. Ei mingeid  narisid tüdrukutele - on minu moto. Kehvakese kušeti peale jäävad rahakotirauad kah kindlalt suletuks. Tahaks midagi erilist ja stiilset.  Kuna mul on kolamööbliga juba käsi valgeks tehtud, siis lähenen probleemile teisest küljest - taaskasutus.  Ühe voodijäänuki saime 300, teise 400 krooni eest. Kusagilt Peipsi tagant. Pärit on nad ilmselt esimese vabariigi aegadest. Peale mõnetunnist jändamist jäi voodist järgi selline kuhi tükke. Ja selline komplekt polte.        Voodisaaga järgmine osa tähendab lihvimist, peitsimist, lakkimist. Sellest edaspidi. Ditty lubas poltidest teha nagu uued.